विश्व शहरीकरण दिवस
विश्व शहरीकरण दिवस (अंग्रेज़ी: World Urbanism Day) प्रतिवर्ष 8 नवंबर को विश्व स्तर पर मनाया जाता है। इसे विश्व नगर नियोजन दिवस के रूप में भी जाना जाता है। इस दिन की स्थापना 1949 में ब्यूनस आयर्स विश्वविद्यालय के दिवंगत प्रोफेसर कार्लोस मारिया डेला पाओलेरा द्वारा की गई थी। विश्व शहरीकरण दिवस शहरों और क्षेत्रों के विकास से उत्पन्न पर्यावरणीय प्रभाव की ओर ध्यान आकर्षित करने के लिए, वैश्विक परिप्रेक्ष्य से योजना को देखने का अवसर प्रदान करता है।